31996R0376
L 051/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 376/96 НА КОМИСИЯТА
от 29 февруари 1996 година
за изменение на Регламент (ЕО) № 897/94 за определяне на подробни правила за прилагане на Регламент (ЕИО) № 2847/93 на Съвета по отношение на пилотните проекти за постоянно наблюдение на местоположението на риболовните кораби на Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (1), последно изменен с Регламент (ЕО) № 2870/95 (2), и по-специално член 3, параграф 4 от него,
като има предвид, че по силата на Решение 95/528/ЕО на Съвета от 5 декември 1995 г. за изменение на Регламент (ЕИО) № 2847/93 и Решение 89/631/ЕИО по отношение на срока за изпълнение на определени пилотни проекти за постоянно наблюдение на местоположението на риболовните кораби на Общността и по отношение на финансовото участие на Общността в разходите по тяхното изпълнение (3), датата за завършване на пилотните проекти, изпълнявани от държавите-членки, както и тази за окончателното решение на Съвета относно прилагането на системата за постоянно наблюдение на местоположението на риболовните кораби на Общността, посочена в Регламент (ЕИО) № 2847/93, се отлагат с шест месеца;
като има предвид, че следователно е целесъобразно да се продължат с още шест месеца съответните дати, предвидени в Регламент (ЕО) № 897/94 на Комисията (4);
като има предвид, че мерките, предвидени в настоящия регламент, са в съответствие със становището на Управителния комитет по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 897/94 се изменя, както следва:
1.
В член 2, параграф 3 датата „30 юни 1995 г.“ се заменя с датата „31 декември 1995 г.“.
2.
В член 7, параграф 1 датата „31 декември 1995 г.“ се заменя с датата „30 юни 1996 г.“.
3.
В член 11 датата „31 август 1995 г.“ се заменя с датата „29 февруари 1996 г.“.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 февруари 1996 година.